ພວກກະບົດ ຮູຕີ ໃນ ເຢເມນ ເຕືອນວ່າຈະມີການໂຈມຕີເພີ້ມຂຶ້ນຕໍ່​ ສະ​ຫະ​ລັດ​ ອາ​ຣັບ ​ເອ​ເມີ​ເຣັ​ສ
ໂຄສົກຄົນນຶ່ງຂອງພວກກະບົດຮູຕີ ກ່າວວ່າ ຕົນໄດ້ປະຕິບັດການໂຈມຕີ ສູນ​ກາງເສດຖະກິດ ຂອງສະຫະລັດ ອາຣັບເອເມີເຣັສ ໃນອາບູດາບີ ເພື່ອຕອບໂຕ້ຕໍ່ບົດບາດຂອງປະເທດດັ່ງກ່າວ.
ພວກກະບົດຮູຕີໃນເຢເມນ ເຕືອນວ່າ ເຂົາເຈົ້າອາດຈະເພີ້ມການໂຈມຕີຕໍ່ສະຖານທີ່ ຕ່າງໆຢູ່ໃນ ສະຫະລັດ ອາຣັບ ເອມີເຣັສ (AUE) ຫຼັງຈາກໄດ້ປະຕິບັດການໂຈມຕີ ໂດຍເຮືອບິນບໍ່ມີຄົນຂັບ ແລະລູກສອນໄຟ ໃນວັນຈັນວານນີ້ ທີ່ໄດ້ເຮັດໃຫ້ມີຜູ້ເສຍ ຊີວິດສາມຄົນ ຕຳຫຼວດໃນນະຄອນຫຼວງ ອາບູ ດາບີ ກ່າວວ່າ ການໂຈມຕີໄດ້ແນໃສ່ລົດບັນທຸກສາມ ຄັນຢູ່ໂຮງກັ່ນນໍ້າມັນ ແລະ ບໍລິເວນສະໜາມບິນສາກົນ ອາບູ ດາບີ ທີ່ຕໍ່ອອກໄປນັ້ນ ເຂົາເຈົ້າໄດ້ພິສູດວ່າ ຜູ້ເສຍຊີວິດເປັນສັນຊາດ ອິນເດຍ ສອງຄົນ ແລະ ຊາວປາກິສຖານ ຄົນນຶ່ງ ແລະກ່າວວ່າ ອີກຫົກຄົນໄດ້ຮັບບາດເຈັບ ຕຳຫຼວດກ່າວວ່າ ບໍ່ມີຄວາມເສຍຫາຍທີ່ສຳຄັນຕໍ່ສະໜາມບິນ ແລະ ໂຮງກັ່ນນໍ້າມັນ ໂຄສົກຄົນນຶ່ງຂອງພວກກະບົດ ຮູຕີ ກ່າວວ່າ ຕົນໄດ້ປະຕິບັດການໂຈມຕີສູນກາງເສດ ຖະກິດາຂອງ ສະຫະລັດ ອາຣັບ ເອມີເຣັສ ໃນ ອາບູດາບີ ເພື່ອຕອບໂຕ້ຕໍ່ບົດບາດຂອງ ປະເທດດັ່ງກ່າວທີ່ບຸກໂຈມຕີຂອງທະຫານຢູ່ໃນ ເຢເມນ ເມື່ອອາທິດແລ້ວນີ້ ແຫຼ່ງຂ່າວຂອງກະບົດ ຮູຕີ ຢູ່ໃນນະຄອນຫຼວງ ຊານາ ຂອງ ເຢເມນ ກ່າວຕໍ່ສື່ມວນຊົນ ອາຣັບ ວ່າເຂົາເຈົ້າໄດ້ສົ່ງເຮືອບິນບໍ່ມີຄົນຂັບແປດລໍາ ແລະ ຍິງລູກສອນໄຟ 10 ລູກ ໄປ ໃສ່ ສະຫະລັດ ອາຣັບ ເອມີເຣັສ ສື່ມວນຊົນອາຣັບ ໄດ້ສະແດງໃຫ້ເຫັນໃນວີດີໂອ ທີີ່ມີຄວັນພຸ້ງຂຶ້ນສູ່ທ້ອງຟ້າໃນນະຄອນ ອາບູ ດາບີ ແລະບັນດາຮູບພາບຂອງໄຟໄໝ້ຢູ່ສະໜາມບິນ ອາບູ ດາບີ ແລະບໍລິສັດກັ່ນນໍ້າ ມັນແຫ່ງຊາດ ອາບູດາບີ ທີ່ປຶກສາຄວາມປອດໄພແຫ່ງຊາດ ສະຫະລັດ ທ່ານເຈກ ຊູລລີວັນ (Jake Sullivan) ກ່າວ ວ່າ ສະຫະລັດ ຈະເຮັດວຽກກັບ UAE ແລະບັນດາຄູ່ຮວມງານສາກົນ ເພື່ອໃຫ້ພວກກະບົດ ຮູຕີ ຮັບຜິດຊອບ